2021. gada 7. septembrī Noteikumi Nr. 619

Rīgā (prot. Nr. 60 23. §)

**Grozījumi Ministru kabineta 2009. gada 3. februāra noteikumos Nr. 108 "Normatīvo aktu projektu sagatavošanas noteikumi"**

Izdoti saskaņā ar

Valsts pārvaldes iekārtas likuma

95. pantu

1. Izdarīt Ministru kabineta 2009. gada 3. februāra noteikumos Nr. 108 "Normatīvo aktu projektu sagatavošanas noteikumi" (Latvijas Vēstnesis, 2009, 26. nr.; 2010, 37. nr.) šādus grozījumus:

1.1. papildināt noteikumus ar 4.1punktu šādā redakcijā:

"4.1 Ja normatīvo aktu sagatavo Vienotajā tiesību aktu projektu izstrādes un saskaņošanas portālā, šo noteikumu normas piemēro tiktāl, ciktāl tās atbilst minētajā portālā iestrādātajai juridiskajai tehnikai un pieejamai funkcionalitātei.";

1.2. papildināt noteikumus ar 140.1punktu šādā redakcijā:

"140.1 Šo noteikumu 140. punktā minētā prasība nav attiecināma uz noteikumiem, kurus sagatavo Vienotajā tiesību aktu projektu izstrādes un saskaņošanas portālā.";

1.3. izteikt 169. punktu šādā redakcijā:

"169. Informatīvo atsauci uz Eiropas Savienības tehnisko noteikumu direktīvām veido frāze "Tiesību normas saskaņotas ar Eiropas Komisiju un Eiropas Savienības dalībvalstīm atbilstoši Eiropas Parlamenta un Padomes 2015. gada 9. septembra Direktīvai (ES) 2015/1535, ar ko nosaka informācijas sniegšanas kārtību tehnisko noteikumu un Informācijas sabiedrības pakalpojumu noteikumu jomā"."

2. Noteikumi stājas spēkā 2021. gada 9. septembrī.

Ministru prezidents A. K. Kariņš

Ministru prezidenta biedrs,

tieslietu ministrs J. Bordāns